stanford-oval/wikipedia huggingface dataset:
עגונות מלחמת העולם השנייה

עגונות מלחמת העולם השנייה או עגונות השואה היו נשים יהודיות, בדרך כלל ניצולות השואה, שהיו נשואות לפני מלחמת העולם השנייה לגברים שעקבותיהם אבדו במהלך המלחמה והשמדת יהדות אירופה ולא נותר תיעוד מספק על מותם. נשים אלו שבחרו לשמור על כללי ההלכה, נאלצו להתמודד עם בעיית העגינות. פוסקי הלכה רבים נחלצו לעסוק בהיתרי עגונה פרטיים וכלליים, והתפתחה ספרות רבנית ענפה בנושא זה.
לפי ההערכות הותרו לבסוף עגונות המלחמה ברובן המכריע.
לקריאה נוספת

יצחק יוסף כהן, חכמי טראנסילוואניה, מכון ירושלים, תשמ"ט, פרק ט"ו השואה וספיחיה: עגונות השואה, עמ' רפב ואילך
אסתר פרבשטין, בסתר רעם, מוסד הרב קוק, 2002, פרק שמיני "'מה זה סוביבור' - סוגיית העגונות לאחר השואה";
איתמר לוין, אותיות של אש, ידיעות אחרונות, 2002, פרק ה' - "'עיניה זולגות מאין הפוגות' - לאחר השואה (א): עגונות, עגונים ואישות";
הרב יצחק אייזיק הלוי הרצוג, שו"ת היכל יצחק אבן העזר א, ירושלים תש"כ. סימנים כד-כח
הרב צבי פסח פרנק, שו"ת הר צבי, לפי מפתח עניינים: עגונות השואה, חלק ה' (אבן העזר ב), מהדורת ירושלים תשס"ד עמ' רלט-רמ
הערות שוליים

↑  יצחק זאב כהנא, ספר העגונות, ירושלים תשי"ד 1954, עמ' 50, באתר היברובוקס.
↑  החיה הצהובה, "Die Blonde Bestie", רעיון ניטשיאני מוכר אודות טבע האדם.
↑  פתיחה לתשובה בענייני עגונות השואה, מצוטטת אצל אהרן סורסקי, מלך ביפיו, בני ברק תשס"ד, עמ' 446.
↑  הרב יצחק אייזיק הלוי הרצוג, שו"ת היכל יצחק אבן העזר א, ירושלים תש"כ, סימנים כו-כז.
↑  ש"י זווין וזרח ורהפטיג (עורכים), מזכרת: קובץ תורני לזכר... הרב יצחק אייזיק הלוי הרצוג. ירושלים תשכ"ב, עמ' 21.
↑  יצחק זאב כהנא, ספר העגונות, ירושלים תשי"ד 1954, עמ' 57, באתר היברובוקס.
↑  בית דין להתרת עגונות בגטו דז'ורין, בתוך: יעקב גלר, העמידה הרוחנית של יהודי רומניה בתקופת השואה (1940–1944), אורות יהדות המגרב, לוד תשס"ג. עמ' 357.
↑  שו"ת היכל יצחק, אבן העזר, א, ירושלים תש"ך, סימן כז.
על התשובה

| --- | --- |

 מידע כללי
 מאת:  הרב יוסף דוב הלוי סולובייצ'יק (בוסטון)
 תורגם לשפות:  אנגלית
 הוצאה
 הוצאה:  המחלקה לחינוך ולתרבות תורניים בגולה של ההסתדרות הציונית העולמית
 עורך:  פינחס פלאי
על התשובה: דברים שבעל-פה הוא אוסף של כשמונה דרשות של הרב יוסף דוב הלוי סולובייצ'יק בנוגע לרעיון התשובה. אוסף הדרשות נערכו והובאו לדפוס על ידי הרב פנחס פלאי. שמונה הדרשות הושמעו ביידיש בשנים תשכ"ב-תשל"ד (1962-1974) ב"כינוס התשובה" שהתכנס מדי שנה בעשרת ימי תשובה מטעם הסתדרות הרבנים דאמריקה. הספר נערך בעברית במספר מהדורות מאז 1974 על ידי המחלקה לחינוך ולתרבות תורניים בגולה של ההסתדרות הציונית העולמית.
תרגום לאנגלית בשם On repentance : the thought and oral discourses of Rabbi Joseph Dov Soloveitchik יצא גם הוא במספר מהדורות.
מבנה וסדר הדרשות

כפרה וטהרה
כוחו של וידוי
בין היחיד והציבור
לעברך בברית ה'
ביעור הרע או העלאתו
היחס בין תשובה לבחירה חופשית
כפרה, ייסורים וגאולה
לדמותו של איש התשובה - מאמר מסכם של פלאי
על טבע האלים

| --- | --- |

 מידע כללי
 מאת:  מרקוס טוליוס קיקרו 
 שפת המקור:  לטינית קלאסית 
 סוגה:  מסה 
 נושא:  פילוסופיה 
 סדרה
 ספר קודם:  Tusculanae Disputationes 
 הספר הבא:  De Divinatione 
 
על טבע האלים (בלטינית: De Natura Deorum) הוא דיאלוג פילוסופי שנכתב על ידי הפילוסוף הרומאי מרקוס טוליוס קיקרו ב-45 לפנה"ס.
דיאלוג זה כולל שלושה ספרים שבכל אחד מהם מתקיים דיון על אודות התאולוגיה של אסכולות פילוסופיות שונות. הדיאלוג מתרכז בדיון על אודות התאולוגיה של האסכולה האפיקוראית, של האסכולה הסטואית ושל האקדמיה האפלטונית.
קיקרו, שהקדיש את הדיאלוג לידידו ברוטוס, אינו לוקח חלק פעיל בוויכוח. גאיוס וליוס מייצג את האסכולה האפיקוראית, קווינטוס לוקיוס באלבוס - את האסכולה הסטואית, וגאיוס קוטה - את זרם הספקנות של האקדמיה האפלטונית, שעמו נמנה גם קיקרו עצמו.
הספר הראשון כולל את המבוא, את דברי וליוס בזכות התאולוגיה האפיקוראית, ואת דברי הביקורת של קוטה על תאולוגיה זו. הספר השני מתרכז בדברי באלבוס בזכות התאולוגיה של האסכולה הסטואית, ובספר השלישי ניתנים דברי הביקורת של קוטה על דבריו של באלבוס.
פילוסופים אלה מציגים את דעותיהם של הפילוסופים מן העת העתיקה באשר לאלים ולהשגחה העליונה. האתאיזם הנסתר של אפיקורוס, שסבר כי האלים מורכבים מאטומים וכי אין להם כל עניין בבני האדם, מותקף על ידי קוטה שקיקרו שם את הדברים בפיו. קוטה מנתץ גם את טיעוניהם של הפילוסופים הסטואיים בדבר ההשגחה העליונה. (על פי התאולוגיה הסטואית קיימים אלים רבים, אך כולם מובלים על ידי התבונה האלוהית).
קיקרו משוכנע כי האמונה בקיומם של האלים ובהשפעתם על העולם חייבת להיות מעוגנת בחיי אנוש. היות שלאלים יש השפעה רבה על ממשלות העיר והמדינה, היא משותפת לכל העמים, וכמוה כחוק הטבע, צריך לחזק אמונה זו בקרב המון העם. קיקרו סבור כי קיומם של האלים הוא הכרחי, ובאותו אופן הוא חושב גם על אודות הישארות הנפש.
אך נראה כי הוא מסתייג מריבויים של האלים, ואינו רואה בהם אלא תולדה של אל אחד שאותו הוא רואה כישות חופשית שאיננה מתמזגת עם יסודות בני תמותה - ישות המניעה את כל הדברים שהיא עצמה בעלת תנועה נצחית. נראה כי קיקרו לווה מאפלטון את רוב טיעוניו אלה - טיעונים ששימשו גם את הנוצרים הראשונים במאבקם נגד האתאיזם.
דיאלוג זה של קיקרו והמסות הפילוסופיות שלו "על הנבואה" ו"על החובות" השפיעו רבות על הפילוסופים של עידן האורות מן המאה השמונה עשרה ובהם וולטר שאמר כי הדיאלוג "על טבע האלים" הוא אולי הספר הטוב ביותר שנכתב בעת העתיקה.
הדיאלוג "על טבע האלים" תורגם מלטינית לעברית על ידי אביבה קציר שהוסיפה לטקסט הערות רבות. יוחנן גלוקר הוסיף לו מבוא מקיף. (הוצאת אוניברסיטת בר-אילן, 1992).
הערות שוליים

↑  דף ספר - על טבע האלים -קיקרו, מבוא מאת יוחנן גלוקר, הוצאת אוניברסיטת בר-אילן
| --- | --- |
בקרת זהויות :  NLI: 987007601357905171  PLWABN: 9810640663305606  BNE: XX2046987  BnF: cb14406499v (data)  GND: 4137472-1  LCCN: nr96001161  SUDOC: 074541641  VcBA: 492/6190  VIAF: 301243386   WorldCat (עם VIAF): 301243386
פארק שיידס

| --- | --- |

 מידע כללי
 תאריך הקמה:  1947 
 מיקום
 מדינה:  ארצות הברית ארצות הברית
 מיקום:  מחוז פארקה, מחוז פאונטיין, מחוז מונטגומרי 
 קואורדינטות:  39°56′30″N 87°05′30″W﻿ / ﻿39.9417°N 87.0917°W﻿ / 39.9417; -87.0917
 אתר רשמי
  (למפת אינדיאנה מוגדלת) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו פארק שיידס(למפת אינדיאנה רגילה) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו פארק שיידס
 
פארק שיידס (צללים בעברית) הוא פארק במחוז מונטגומרי שבמדינת אינדיאנה שבארצות הברית. הוא נמצא 76 ק"מ צפון-צפון מערבית לעיר אינדיאנפוליס.
יחודו של הפארק הוא בכך שהוא כלל שדה תעופה קטן עם מסלול באורך 914 מטרים המאפשר למבקרים לנחות בפארק עם המטוס שלהם. זהו הפארק היחידי בארצות הברית שכולל שדה תעופה כזה. כרגע שדה התעופה סגור, ולא ידוע מתי ייפתח בשנית.
עונת 2013/2014 בליגת העל בכדורסל

| --- | --- |

 תאריך התחלה:  13 באוקטובר 2013 
 תאריך סיום:  11 ביוני 2014 
 מספר משתתפות:  12
 זוכה:  מכבי תל אביב
 סגנית:  מכבי חיפה
 עלייה:  עירוני נס ציונה
 ירידה:  ברק נתניה
 מספר משחקים:  172 (עונה סדירה)   22 (רבעי וחצאי גמר הטוב מ-5)   2 (גמר בית-חוץ)
 השחקן המצטיין:  MVP העונה: ונצואלהארצות הבריתדונטה סמית' (מכבי חיפה)   MVP הגמר: ישראל דגן יבזורי (מכבי חיפה)
 מלך הסלים:  ארצות הבריתקרלון בראון (הפועל תל אביב)  19.6 למשחק
 מלך הריבאונדים:  ארצות הבריתמרכוס דאב (מכבי אשדוד)  9.5 למשחק
 מלך האסיסטים:  ישראלמאיר טפירו (עירוני נס ציונה)  6.6 למשחק
 → 2012/20132014/2015 ←
 
עונת 2013/2014 בליגת העל בכדורסל  הייתה העונה ה-60 של תחרות ארצית בישראל והעונה ה-14 של ליגת העל. מספר הקבוצות היה 12. לקראת הסיבוב השלישי הקבוצות חולקו לבית העליון (4 קבוצות) ולבית התחתון (8 קבוצות). לאחר שלושה סיבובים שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לסדרות חצי הגמר ומשחקי הגמר (בית וחוץ).
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני נס ציונה.
העונה הסדירה החלה ב-14 באוקטובר 2013 והסתיימה ב-28 באפריל 2014. העונה הסתיימה במשחקי הגמר בהם מכבי תל אביב ניצחה תוך יתרון ביחס סלים. בכך היא זכתה באליפות בפעם ה-51 בתולדות המועדון.
בגלל קשיים כלכליים אליצור מכבי ברק נתניה ירדה ליגה במקום מכבי אשדוד שסיימה את העונה במקום האחרון.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | מכבי תל אביב | 28 | 22 | 6 | 2275 | 2089 | 186 | 50 |
| 2 | הפועל ירושלים | 28 | 21 | 7 | 2328 | 2162 | 166 | 49 |
| 3 | מכבי חיפה | 28 | 18 | 10 | 2290 | 2167 | 123 | 46 |
| 4 | הפועל תל אביב | 28 | 15 | 13 | 2202 | 2006 | 4- | 43 |
| 5 | הפועל אילת | 29 | 18 | 11 | 2308 | 2261 | 47 | 47 |
| 6 | עירוני נס ציונה | 29 | 16 | 13 | 2344 | 2295 | 49 | 45 |
| 7 | הפועל חולון | 29 | 15 | 14 | 2290 | 2206 | 84 | 44 |
| 8 | הפועל גלבוע גליל | 29 | 14 | 15 | 2187 | 2205 | 18- | 43 |
| 9 | אליצור מכבי ברק נתניה | 29 | 9 | 20 | 2140 | 2352 | 212- | 38 |
| 10 | מכבי ראשון לציון | 29 | 9 | 20 | 2153 | 2314 | 161- | 38 |
| 11 | בני הרצליה | 29 | 8 | 21 | 2296 | 2366 | 70- | 37 |
| 12 | מכבי אשדוד | 29 | 7 | 22 | 2214 | 2404 | 190- | 36 |
1 2  מכבי אשדוד סיימה את העונה אחרונה אבל נשארה בליגת העל על חשבונה של אליצור מכבי ברק נתניה, שלא הצליחה להעמיד קבוצה לליגת העל בעונה הבאה בשל בעיות כלכליות
פלייאוף עליון

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר | משחק הגמר | משחק הגמר |
 
|   | 1 |  מכבי תל אביב | 99 | 71 | 93 | 94 |   |   |  |  |  |  |  |  |  |  |  |  |  |  |  |  |  |  |  |
|  | 8 |  הפועל גלבוע גליל | 93 | 75 | 67 | 65 |   |   |  |  |  |  |  |  |  |  |  |  |  |  |  |  |  |  |  |
|  | 8 |  הפועל גלבוע גליל | 93 | 75 | 67 | 65 |   |   |   | 1 |  מכבי תל אביב | 90 | 71 | 97 | 100 |   |   |  |  |  |  |  |  |  |  |
|  |  |  |  |  |  |  |  |   |   | 1 |  מכבי תל אביב | 90 | 71 | 97 | 100 |   |   |  |  |  |  |  |  |  |  |
|  |  |  |  |  |  |  |  |   |   | 5 |  הפועל אילת | 72 | 81 | 75 | 96 |   |   |  |  |  |  |  |  |  |  |
|  | 4 |  הפועל תל אביב | 82 | 78 | 98 | 73 |  |   |   | 5 |  הפועל אילת | 72 | 81 | 75 | 96 |   |   |  |  |  |  |  |  |  |  |
|  | 4 |  הפועל תל אביב | 82 | 78 | 98 | 73 |  |   |  |  |  |  |  |  |  |  |   |  |  |  |  |  |  |  |  |
|   | 5 |  הפועל אילת | 98 | 83 | 77 | 83 |  |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   | 1 |  מכבי תל אביב | 81 | 82 |  |  |   |
|  |  |   |   |   |   |   |   |   |   |   |   |   |   |   |   |   |   |   | 3 |  מכבי חיפה | 77 | 84 |  |  |   |
|   | 2 |  הפועל ירושלים | 89 | 75 | 85 | 75 |   |   |  |  |  |  |  |  |  |  |   |  |  |  |  |  |  |  |  |
|  | 7 |  הפועל חולון | 83 | 79 | 78 | 74 |   |   |  |  |  |  |  |  |  |  |   |  |  |  |  |  |  |  |  |
|  | 7 |  הפועל חולון | 83 | 79 | 78 | 74 |   |   |  | 2 |  הפועל ירושלים | 79 | 70 | 70 | 96 |  |   |  |  |  |  |  |  |  |  |
|  |  |  |  |  |  |  |  |   |  | 2 |  הפועל ירושלים | 79 | 70 | 70 | 96 |  |   |  |  |  |  |  |  |  |  |
|  |  |  |  |  |  |  |  |   |   | 3 |  מכבי חיפה | 107 | 82 | 63 | 100 |  |   |  |  |  |  |  |  |  |  |
|  | 3 |  מכבי חיפה | 78 | 59 | 88 | 65 | 68 |   |   | 3 |  מכבי חיפה | 107 | 82 | 63 | 100 |  |   |  |  |  |  |  |  |  |  |
|  | 3 |  מכבי חיפה | 78 | 59 | 88 | 65 | 68 |   |  |  |  |  |  |  |  |  |  |  |  |  |  |  |  |  |  |
|   | 6 |  עירוני נס ציונה | 67 | 79 | 71 | 92 | 67 |   |  |  |  |  |  |  |  |  |  |  |  |  |  |  |  |  |  |
במפעלים האירופים

| מועדון | מפעל | שלב |
| --- | --- | --- |
| מכבי תל אביב | יורוליג | אליפות |
| הפועל ירושלים | יורוקאפ | רבע הגמר |
| מכבי חיפה | יורוקאפ | שלב הבתים ה-2 |
| הפועל גלבוע גליל | הליגה הבלקנית | גמר |
כדורסלנים מצטיינים

קרלון בראון מהפועל תל אביב היה מלך הסלים עם 19.6 סלים למשחק.
רביב לימונד מהפועל תל אביב היה מלך הסלים הישראלי עם 18.8 סלים למשחק
דונטה סמית' ממכבי חיפה נבחר לשחקן העונה.
ראו גם

גביע המדינה בכדורסל 2013/2014
גביע ווינר בכדורסל 2013/2014
פארק ריצ'מונד

| --- | --- |

 מידע כללי
 על שם:  ריצ'מונד 
 תאריך הקמה:  1625 
 נתונים ומידות
 שטח:  9.5 קילומטר רבוע
 מיקום
 מדינה:  הממלכה המאוחדת הממלכה המאוחדת
 מיקום:  ריצ'מונד שעל התמזה 
 קואורדינטות:  51°26′58″N 0°16′26″W﻿ / ﻿51.449444444444°N 0.27388888888889°W﻿ / 51.449444444444; -0.27388888888889
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקספארק ריצ'מונד(למפת לונדון רגילה) קנט סארי בר. בקי. הרטפורדשייר אסקספארק ריצ'מונד(למפת רובע ריצ'מונד שעל התמזה רגילה) פארק ריצ'מונד(למפת רובע ריצ'מונד שעל התמזה מוגדלת) פארק ריצ'מונד
 
פינה במטע איזבלה שבפארק ריצ'מונד
פארק ריצ'מונד הוא הפארק הגדול ביותר מבין הפארקים המלכותיים של לונדון. הוא גובל בריצ'מונד, האם, קינגסטון שעל התמזה, וימבלדון, רוהאמפטון ומזרח שין.
הפארק בגודל של 9.5 קמ"ר והוא הפארק העירוני התחום הגדול ביותר בבריטניה. בפארק מצויה הלשכה הלבנה (White Lodge), בה שוכן בית הספר הנמוך של בית הספר המלכותי לבלט.
פאריונה

| --- | --- |


 מידע
 עיר:  רומא 
 תאריך ייסוד:  המאה ה־13 
 שטח:  19.38 הקטאר 
 אוכלוסייה:  2,389 (31 בדצמבר 2020)
 קואורדינטות:  41°53′51″N 12°28′18″E﻿ / ﻿41.897599°N 12.471746°E﻿ / 41.897599; 12.471746
 
 
קמפו די פיורי. במרכז אנדרטת ג'ורדנו ברונו.
פריאונה (באיטלקית: Parione) הוא שמו של הרובע השישי מבין רובעי העיר רומא בירת איטליה.
מקור שמו של הרובע אינו ידוע, וככל הנראה הוא נקרא על שם חומה שהייתה בסמוך לרובע (המילה "פאריטונה" באיטלקית של ימי הביניים משמעה "חומה גדולה"), או הכוונה לקירות אצטדיון דמיטיאנוס שהיה ממוקם ברובע.
לוגו הרובע מציג גריפין – חיה שמקורה במיתולוגיה היוונית. הגריפון נבחר כסמל הרובע, מאחר שהוא מייצג אצילות וגאווה.
היסטוריה

בתקופת הרפובליקה הרומית, השטח בו ממוקם כיום הרובע היווה חלק משדה מרס - אזור בו נהג הצבא הרומי להתאמן. מאוחר יותר, בראשית תקופת האימפריה הרומית, עם גידולה של העיר, הפך האזור לרובע התשיעי מבין 14 רובעי רומא בתקופתו של הקיסר אוגוסטוס. ימים זכה הרובע לכינוי "קירקו פלאמיניו" (בלטינית: Circo Flaminio). באזור נבנה אצטדיון גדול (לימים פיאצה נבונה) על ידי הקיסר דומיטיאנוס, והקיסר פומפיוס בנה ברובע קוריה (אשר שימשה את הסנאט הרומאי).
לאחר נפילת האימפריה הרומית, נותר אזור הרובע מיושב.
בתקופת ימי הביניים כונה הרובע, שהיה הרובע השמיני של העיר, בשם "רובע פאריונה וסן לורנצו אין דמאסו" (בלטינית: Parione e S. Lorenzo in Damaso) על שם כנסיית סן לורזו אין דאמאסו הממוקמת ברובע (ואשר נבנתה במאה הרביעית.
בין השנים 1200–1400, בשל מיקומו של הרובע במרכז העיר מחד, אך בסמוך לנהר הטיבר מאידך, גדלה אוכלוסיית הרובע. הקמת הקמפו די פיורי שהיווה שוק מרכזי סייע להתפתחות הרובע.
בתקופת שלטונו של האפיפיור סיקסטוס הרביעי עבר מבנה הרובע שינוי ארגוני שכלל הרחבת הרחובות, שיקום הבניינים והקמת גשר סיסטו (באיטלקית: "ponte Sisto" - "פונטה סיסטו" - על שם האפיפיור) המקשר את הרובע לרובע טרסטוורה בעברו השני של הנהר.
במהלך המאה ה-16 עברה מרבית הפעילות המסחרית מהקמפו די פיורי לאזור הפיאצה נבונה, הרחבה יותר, ובמהלך המאה ה-17 שונתה הכיכר ושופצה על ידי ג'ובני לורנצו ברניני אשר פנה את מזרקת ארבעת הנהרות באמצעיתה.
לאחר איחוד איטליה, הקמת ממלכת איטליה והפיכת רומא לבירתה, נבנתה באזור זה דרך ויטוריו אמנואלה השני - אשר ייעל את התנועה העוברת ברובע.
אתרים בעלי חשיבות

האתר המרכזי ברובע הוא כיכר נבונה - המכסה כרבע משטח הרובע. כיכר זו עומדת במקום בו עמד אצטדיון רומי, ושומרת על צורתו של האצטדיון. במרכז הכיכר ניצבת מזרקת ארבעת הנהרות של ג'ובני לורנצו ברניני מאמצע המאה ה-17. כיכר נבונה הפכה לכיכר השוק המרכזית של העיר עם ירידת מעמדו של הקמפו די פיורי אשר נמצא אף הוא בתחומי הרובע.
דרומית לכיכר נבונה ניצבת כיכר פאסקווינו המשמשת לפרסום מודעות ודעות שונים.
עידן הקרח: הרפתקאות באק ויילד

| --- | --- |

 בימוי:  ג'ון ס. דונקין
 שחקנים ראשיים:  סיימון פג וינסנט טונג אהרון הריס ג'סטינה מצ'אדו אוטקארש אמבודקאר
 מדבבים:  סיימון פג (Buck the Weasel) Skyler Stone Dominique Jennings ג'סטינה מצ'אדו Vincent Tong אוטקארש אמבודקאר בפסקה זו רשומה אחת נוספת שטרם תורגמה 
 מדינה:  ארצות הברית, קנדה 
 חברה מפיצה:  דיסני+ 
 שיטת הפצה:  וידאו על פי דרישה 
 הקרנת בכורה:  ארצות הברית 25 במרץ 2022 ישראל 16 ביוני 2022 (דיסני+) ישראל 18 באוגוסט 2023 (ערוץ דיסני)
 משך הקרנה:  82 דק' 
 שפת הסרט:  אנגלית, עברית
 סוגה:  סרט מדע בדיוני 
 אתר רשמי
 דף הסרט ב־IMDb
 
עידן הקרח: הרפתקאות באק ויילד (באנגלית: The Ice Age Adventures of Buck Wild) הוא סרט קומדיה והרפתקאות בהנפשה ממוחשבת מסדרת סרטי "עידן הקרח" שיצא ב-28 בינואר 2022 בשירות הסטרימינג דיסני+, כשהוא הראשון בזיכיון שיצא בידי חברת וולט דיסני. עלילת סרט זה חלה לאחר אירועי "עידן הקרח: מסלול התנגשות" משנת 2016, כשבולטים בו דמויות הסמור באק ושני האופוסומים קראש ואדי בהרפתקאה בעולם הדינוזאורים.
במאי סרט זה הוא המפיק ג'ון ס. דונקין, אשר זהו סרטו הראשון בבימוי. המדבבים בסרט כוללים את סימון פג בתפקידו כבאק הסמור, כשהוא המדבב החוזר היחיד בסרט, את וינסנט טונג ואהרון הריס בתור קראש ואדי (בהתאמה), את ג'סטינה מצ'אדו כזי ואת אוטקארש אמבודקאר כאורסון. המדבבים הקודמים של מרבית הדמויות לא חזרו לדיבוב, דבר שלווה בביקורות שליליות לסרט.
ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו. ב-18 באוגוסט 2023 הסרט שודר בערוץ דיסני ישראל.
עלילה

הסרט מתחיל לאחר עלילת הסרט הקודם בשלב לא מוגדר, כאשר אלי מחפשת את אחיה המאומצים, קראש ואדי ומבקשת מהם להיזהר, אך הם דורשים ממנה עצמאות. הם גורמים בטעות למפולת שלגים שהורסת את בית הנופש של החבורה של אלי ומני עם סיד ודייגו. מני לועג להם שהם לא יוכלו להסתדר לבד להיות עצמאיים או להתגונן מאויבים, מה שגורם להם לברוח בלילה מהחבורה. הם מזנקים על ענף ומותזים ממנו דרך הקרח אל הכניסה ל"עולם האבוד", אך על הגשר בכניסה הם מותקפים בידי זוג רפטורים רעבים. הם ניצלים בידי הסמור באק המעופף על פטרודקטיל ומנסה להחזיר אותם ל"עולם הקרח", אך הוא מגלה שהכניסה נחסמה בידי יריבו, הפרוטוצרטופס הגמדי אורסון, כדי ללכוד את היונקים היורדים ולחסום את הכניסה שלהם לעולמו.
באק מוביל אותם למחבואו (וגם מציל אותם מצמח טורף בעל לסתות) ומספר להם שהכיר את אורסון לפני שנים, כאשר הציקו לו כילד עקב גודל מוחו ובאק הציע לו להצטרף לקבוצת ידידים סביב בור השקיה, בו חיו בשלווה. אך אורסון התנגד לכך כדי לנסות לשלוט בעולם לבדו ובתהליך הרג את חבריו (אשר הופלו מצוק גבוה). כעונש אורסון נחטף לאי לבה לגלות, אך ללא הסבר הוא ברח משם מלווה בזוג רפטורים נאמנים (בהם שלט בידי שימוש באש).
באק, קראש ואדי מותקפים בידי אורסון וזוג הרפטורים אך ניצלים בידי ריסוס גז מחברתו המסתורית של באק והיחידה ששרדה מחבורתו, זי הזורילה. היא מבריחה אותם אף שהיא מתנהגת בקרירות כלפי באק, עקב התנהגותם השונה והפזיזות של באק. בהמשך אורסון תוקף עם צבא רפטורים שלם את בור המים והחבורה נמלטת מהם בשיט בעצמות דינוזאור. הם עוגנים בלגונה ושם פוגשים את "מאמא" - הטירנוזאורוסית מהסרט השלישי, המגיעה להילחם למענם. מאמא מראה לבאק חור בשינה והוא מנסה לעזור לה אך זי מרססת אותה בגז כדי שתירדם לטיפול. כשאורסון מגיע עם צבא רפטורים מאמא מתקשה לתפקד ומתעלפת ובאק וזי פועלים יחדיו. כדי להגן על החבורה באק מתפצל מחבריו ומאפשר לאורסון ללכוד אותו בכלוב עץ, לפני שייזרק לרפטורים שלו.
כדי להציל אותו זי, קראש ואדי מחפשים דרך לעצור את אורסון והרפטורים. הם מוצאים את באק ואורסון ומצליחים להוציא אותו מכלאו, אך מותקפים בידי הרפטורים הרבים. באק מבקש מאורסון לחיות איתם בשלום אך אורסון מתנגד ונלחם בו אישית. קראש ואדי מוצאים שאורסון מלהיב את הרפטורים בשליטה באש ומייצרים אש גדולה משלהם, מה שמשנה את התהנגות הרפטורים שהופכים לנאמנים לקראש ואדי. בינתיים מני, אלי, סיד ודייגו מחפשים את קראש ואדי ומובלים אליהם בידי "מאמא" ומגלים את קראש ואדי מקבלים את אהדת הרפטורים. הרפטורים מגלים את אורסון וזוג הרפטורים שלו צדים אחריו כשהוא נמלט.
לבסוף מני ואלי מתנצלים על יחסם לקראש ואלי וקוראים להם לחזור למעלה, אך קראש ואדי מחליטים לחיות למטה עם באק וזי (ששבים לחיות יחד). אלי מקבלת בכניעה את החלטתם אבל מבקשת מהם לבקר אותם למעלה לעיתים והם מסכימים.
מדבבים ודמויות

הדיבוב העברי בוים על ידי תומר שביט באולפני דאבי דאב.
סיימון פג/צביקה פורמן - באק ויילד, סמור וצייד דינוזאורים בעל עין אחת. פג הוא המדבב החוזר היחיד בסרט.
וינסנט טונג/גילן שחף ואהרון הריס/דן קיזלר - קראש ואדי (בהתאמה), זוג אחים אופוסומים שובבים ואחיהם המאומצים של אלי. בסרטים הקודמים הם דובבו בידי שון ויליאם סקוט וג'וש פק (בהתאמה).
ג'סטינה מצ'אדו/אלונה אלכסנדר - זי, זורילה פראית וידידתו לשעבר של באק.
אוטקארש אמבודקאר/דני לשמן - אורסון, פרוטוצרטופס גמדי בעל מוח בולט המחפש נקמה בבאק ומתעב יונקים באופן כללי. מלווה בצמד רפטורים.
שון קנין/אוהד שחר - מני, ממותה צמרית ובעלה של אלי המתפקד כמנהיג העדר שלו. בסרטים הקודמים דובב בידי ריי רומנו.
ג'ק גרין/ערן מור - סיד, עצלן קרקע טיפש וחברם של מני ודייגו. בסרטים הקודמים דובב בידי ג'ון לגוויזאמו, ובכל גרסאות הדיבוב דובב בידי טל פרידמן.
סקיילר סטון/יורם יוספסברג - דייגו, סמילודון קשוח אך ידידותי וחברם של מני וסיד. בסרטים הקודמים דובב בידי דניס לירי.
דומיניק ג׳נינגס/נורית בנאי קורן - אלי, ממותה צמרית ובת זוגו של מני. גדלה במחשבה שהיא אופוסומית לצד קראש ואדי. בסרטים הקודמים דובבה בידי קווין לטיפה.
דמויות נוספות מהסרטים הקודמים ביניהם, מישמיש, ג'וליאן, שירה וברוק וכן היונק הקטן סקראט לא מופיעים בסרט (זאת לאחר שהיוצרת אייבי סופרסוניק זכתה בתביעה על שימוש של דיסני בדמות).
הערות שוליים

| סדרת סרטי "עידן הקרח" |
| --- | --- | --- |
| סרטים | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) • עידן הקרח 4: יבשת בתנועה (2012) • עידן הקרח 5: מסלול התנגשות (2016) • עידן הקרח: הרפתקאות באק ויילד (2022) |  |
| סרטי טלוויזיה | עידן הקרח: חוגגים בגדול (2011) • עידן הקרח: בריחתה של הביצה (2016) |  |
| סרטים קצרים | Gone Nutty ‏(2002) • No Time for Nuts ‏(2006) • Surviving Sid ‏(2008) |  |
| משחקי מחשב | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) |  |
| אחר | עידן הקרח - דמויות |  |
על חטא

ערך זה עוסק בסרט קולנוע. אם התכוונתם לנוסח אמירת הוידוי, ראו .
| --- | --- |
 בימוי:  אלכסנדר מרטן 
 הופק בידי:  שאול גוסקינד 
 תסריט:  יחזקאל משה ניימן
 שחקנים ראשיים:  חבל בוזגן, שמעון דז'יגן, ישראל שומכר, רחל הולצר, דינה הלפרן ואחרים
 מוזיקה:  חנוך קון 
 צילום:  סטניסלב ליפינסקי 
 מדינה:  פולין 
 הקרנת בכורה:  1936 
 משך הקרנה:  93 דק' 
 שפת הסרט:  יידיש 
 סוגה:  סרט דרמה, מלודרמה 
 דף הסרט ב־IMDb
 
על חטא (בפולנית: Za grzechy) הוא סרט קולנוע בשפת היידיש תוצרת פולין משנת 1936. סרט זה היה הסרט הראשון בשפת היידיש שצולם בפולין לאחר הפסקה של שמונה שנים.
עלילה

תחילת הסיפור בזמן מלחמת העולם הראשונה. בחלקה של פולין הכבושה בידי הגרמנים חונה יחידה של צבא הקיסרות הגרמנית. קצין יהודי גרמני בשם ליאון אנטון מקבל הודעה, באמצע תפילת על חטא שעליו לצאת מיד לחזית. הוא משאיר מאחור את חברתו ההרה אסתר, בתו של הרב המקומי. ליאו מבקש משני חבריו הבטלנים לדאוג לאסתר. ליאון נהרג בקרב. אסתר עוזבת את הבית, יולדת בת ונוטשת אותה בפינת רחוב, אך שני חבריו של ליאון מעבירים אותה לבית היתומים.
אסתר מהגרת לארצות הברית ושם הופכת לזמרת מפורסמת. אסתר רוצה למצוא את הבת שלה וחוזרת לעיירת לידתה, אך זה לא מצליח. אותם שני בטלנים (דז'יגן ושומכר) רוצים לעזור לה, הפרט היחיד שהם מצליחים לברר הוא שאת בתה של אסתר אימץ אדם עם שם משפחה כהן, אך פרט זה לא מסייע להם בחיפושיהם. אסתר קושרת קשרים עם מוזיקאי בשם כהן, לכהן יש בת בשם רחל. מסתבר שרחל היא בתה של אסתר, אך כהן מבקש מאסתר שלא תגלה את הסוד.
לקריאה נוספת

נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 52–58, 127.
על התורה

| --- | --- |

העמוד הראשי של על התורה (15 בינואר 2023)
 סוג:  כלי לימודי
 סלוגן:  פתיחת אפיקים חדשים ללימוד תורה והוראתה
 תקופת הפעילות:  2011–הווה (כ־13 שנים)
 מייסדים:  הרב הלל ונעימה נובצקי וילדיהם
 alhatorah.org
 
על־התורה הוא אתר אינטרנט בעברית ובאנגלית, שמטרתו לספק כלים שימושיים ללימוד התורה והוראתה. האתר מכיל ספרייה דיגיטלית של טקסטים יהודיים יסודיים עם מפרשיהם, מאמרי תוכן וכלים לימודיים נוספים, בעיקר בנושאי תנ"ך. האתר הוקם ב-2011 על ידי הרב הלל ונעימה נובצקי וילדיהם, והוא מנוהל על ידי מיכאל הוכשטיין ויונתן קושיצקי.
שם האתר מבוסס על דבריו של שמעון הצדיק במשנה, מסכת אבות, פרק א', משנה ב': ”על שלשה דברים העולם עומד, על התורה, ועל העבודה ועל גמילות חסדים”.
מטרתו המוצהרת של האתר היא לשמש "פורטל ללימוד התנ"ך שמספק את המקורות, הכלים, המתודות, והטכנולוגיה, שעוזרים למחנכים, חוקרים, והציבור הרחב לעורר את התורה לתחייה בבית, בכיתה, ובבית המדרש".
מלבד ספרייה דיגיטלית של טקסטים תורניים, האתר מספק כלים אינטראקטיביים ללימוד תנ"ך, בהם קונקורדנציה לתנ"ך, וכלי בשם "מעבדת התנ"ך", המאפשר ניתוח ספרותי של טקסט יחיד, או השוואה של שני טקסטים. ניתן למצוא באתר מאמרים העוסקים בעיונים בתנ"ך בשלל דרכים, החל מרשימות נושאים לעיון בפרשת השבוע, וכלה במאמרים העוסקים בפרשנות התנ"ך באמנות. האתר מתמקד בהנגשת שלל הגישות הפרשניות לתנ"ך, והוא מכיל מדור העוסק בפרשני המקרא היהודים, קורות חייהם, מפת התקופות והמקומות בהם פעלו, וסיכומים של גישות פרשניות בנושאים ספציפיים.
מטרתן של מגוון שיטות העיון שהאתר מציע, היא לעזור ללומדים להכיר את העומק והרוחב של הטקסט המקראי ופירושיו, ולתת להם "מבט פנורמי ותלת־ממדי על התורה". כמו כן, האתר מיועד לספק למחנכים ומורים משאבים מועילים להוראת התנ"ך, כאוצרות מידע זמינים, ועזרים ויזואליים.
בוועדה המייעצת של האתר חברים אישים ידועים, בהם החוקרים יונתן גרוסמן ואוריאל סימון, והרבנים יעקב מדן, אריה שטרן ודן בארי.